als_Latn dik_Latn tur_Latn
Kryetari i Kuvendit Ilir Meta priti sot Komisionerin Evropian për Politikën e Zgjerimit dhe Fqinjësisë, z. Stefan Fule, në kuadër të punimeve të Takimit të Katërt të Dialogut të Nivelit të Lartë.
Kryetari i Kuvendit Meta vlerësoi ecurinë e Dialogut të Nivelit të Lartë duke shprehur mirënjohjen për punën dhe asistencën e Komisionit Evropian, falë së cilës Shqipëria ka shënuar progres të prekshëm në kuadër të axhendës së saj evropiane.
Meta theksoi se pas miratimit të statusit të vendit kandidat, Shqipëria ndjen edhe më tepër përgjegjësi mbi supe dhe në këtë drejtim janë intensifikuar përpjekjet për avancimin të reformave kyçe, veçanërisht asaj në drejtësi. Në këtë kuadër u vlerësua mbështetja e pakursyer e Komisionit dhe vendeve anëtare të Bashkimit Evropian.
Komisioneri për Zgjerimin z. Stefan Fule vuri në dukje se përgjegjësitë e reja të Shqipërisë me marrjen e statusit të vendit kandidate në BE kërkojnë më tepër pjekuri politike nga të gjitha palët në Parlament dhe një përshpejtim të axhendës së reformave kyçe. Në këtë drejtim, Komisioni Evropian do të qëndrojë gjithnjë pranë Shqipërisë dhe institucioneve të vendit, theksoi z. Fule.
Në përfundim, Kryetari i Kuvendit Meta dhe Komisioneri Fule ndanë bindjen e përbashkët se axhenda evropiane e Shqipërisë do të përshpejtohej nga krijimi i një klime më bashkëpunuese politike përmes gjithëpërfshirjes dhe veprimeve konsensuale, duke theksuar njëkohësisht se Parlamenti është vendi i dialogut politik në shërbim të qëndrueshmërisë së procesit të reformave që nevojiten për inegrimin evropian të vendit.
als_Latn als_Latn als_Latn als_Latn als_Latn